Рат у Босни и Херцеговини 1992. године је затекао Ердемовића на одслужењу војног рока у војној полицији Југословенске народне армије. Маја или јула исте године, придружио се Армији Републике Босне и Херцеговине. Касније је постао припадник Хрватског вијећа одбране и ту остао до 3. новембра 1993. године. Наводно је желео да напусти ратна збивања и оде у Швајцарску. Припадник Војске Републике Српске је постао априла 1994. године.